SODELOVANJE Z NEVLADNIMI ORGANIZACIJAMI

Društvo Humanitas v okviru projekta Urada RS za komuniciranje pripravlja **interaktivno izkustveno gledališko igro »Skozi oči begunca«.**

*Potujoča izkustvena gledališka igra daje izkušnjo, priložnost podoživeti občutke, stiske, kršitve pravic ljudi na begu. To lahko dosedanja prepričanja udeležencev obrne na glavo in jih postavi pod vprašaj. V igri bodo udeleženci prevzeli identiteto beguncev in migrantov in se s pomočjo voditeljev / igralcev podali na pot skozi neštete ovire in nevarnosti do izbranega cilja. Vendar se za nekatere pot tam ne bo končala… Si upate kreniti na to pot?*

*Po gledališki igri sledi voden pogovor, s pomočjo katerega bomo ozavestili doživete občutke, spoznanja in naredili korak naprej. V pripravo in izvedbo gledališke igre so vključeni tudi ljudje z migrantskim in begunskim ozadjem.*

Če bi tudi vas in vašo šolo zanimalo sodelovanje, sporočite čim prej.

V nadaljevanju sledi opis pogojev za uspešno izvedbo.

V projektu imajo zagotovljenih **5 brezplačnih gledaliških predstav**, tako da bodo šole izbirali glede na hitrost prijav, pa tudi glede na geografsko lokacijo.Igra traja do uro in pol.

V enodnevni postavitvi bi lahko na šoli odigrali 3 izvedbe za max. 25 udeležencev (torej skupno 75 na šolo ali približno 3 razrede).

Za postavitev nujno potrebujejo **velik, temen prostor** (npr. kakšna ogromna klet, še najbolje zaklonišče, zapuščena tovarna ali drug velik prostor, ki omogoča popolno zatemnitev).

Če nimate kleti ali zaklonišča, se za postavitev lahko dogovorijoo z bližnjo osnovno šolo ali občino, kjer takšen prostor morebiti obstaja.

Veselijo se vaših odzivov. Več informacij dobite pri vodji projekta

 **Manci Šetinc Vernik** manca@humanitas.si